Вось і завяршаюцца прыгоды беларускіх бібліятэкараў у Амерыцы: 8 самалётаў, 5 штатаў, каля 35 прафесійных візітаў і незлічоная колькасць дружалюбных асоб. Мы столькі ўсяго ўбачылі і пачулі за час нашага знаходжання, што да паездкі ў Бруклінскую публічную бібліятэку, якая адбылася ў апошні дзень, я, прызнаюся шчыра, ставілася спачатку з пэўнай доляй скептыцызму. Хіба засталося яшчэ нешта, чаго мы не бачылі?